జి. వివేకానంద్

గడ్డం వివేకానంద్ తెలంగాణ రాష్ట్ర రాజకీయ నాయకుడు. ఆయన 2009 నుండి 2014 వరకు పెద్దపల్లి లోక్‌సభ నియోజకవర్గం నుండి పార్లమెంట్ సభ్యుడిగా ప్రాతినిథ్యం వహించాడు.Congress MPs fight over Group-I exams. deccanchronicle.com. 7 September 2010

ఆయన 2023 శాసనసభ ఎన్నికల్లో చెన్నూర్ నుండి ఎమ్మెల్యేగా గెలిచాడు.

 జననం 
ఈయన 1957, నవంబరు 30న ప్రముఖ కాంగ్రెస్ పార్టీ సభ్యుడు, పార్లమెంట్ జి.వెంకటస్వామి, కళావతి దంపతులకు కరీంనగర్లో జన్మించాడు.

 విద్యాభ్యాసం 
బేగంపేట లోని హైదరాబాద్ పబ్లిక్ స్కూల్ లో పాఠశాల విద్యను చదివాడు. ఉస్మానియా వైద్య కళాశాల నుండి వైద్య విద్యను పూర్తిచేశాడు.

 రాజకీయ ప్రస్థానం 
జి. వివేక్ తన తండ్రి వారసత్వంగా రాజకీయాల్లోకి వచ్చి 2009లో పెద్దపల్లి లోక్‌సభ నియోజకవర్గం నుండి కాంగ్రెస్ పార్టీ తరపున పోటీ చేసి ఎంపీగా గెలిచి పార్లమెంట్ బొగ్గు, ఉక్కు కమిటీల సభ్యుడిగా ఉన్నాడు. ఆయన తెలంగాణ రాష్ట్ర ఉద్యమం పతాక స్థాయికి చేరిన సమయంలో 2 జూన్‌ 2013న కాంగ్రెస్ పార్టీని వీడి తెలంగాణ రాష్ట్ర సమితి పార్టీలో చేరాడు. తెలంగాణ రాష్ట్రం ఆవిర్భావం తర్వాత 2014 మార్చి 31న తిరిగి కాంగ్రెస్‌లో చేరాడు. ఆయన 2014లో చెపెద్దపల్లి ఎంపీ అభ్యర్థిగా పోటీ చేసి ఓడిపోయాడు. జి. వివేక్ తర్వాత 2016లో టీఆర్‌ఎస్‌లో చేరి రాష్ట్ర ప్రభుత్వ సలహాదారుగా నియమితుడయ్యాడు.

జి. వివేక్ 2019లో జరిగిన లోక్‌సభ ఎన్నికల్లో టీఆర్ఎస్ తరపున టికెట్ రాకపోవడంతో ఆ పార్టీకి 2019 మార్చి 25న రాజీనామా చేశాడు. ఆయన 2019 ఆగస్టు 9న భారతీయ జనతా పార్టీలో చేరాడు. ఆయన 2021 అక్టోబరు 7న భారతీయ జనతా పార్టీ కేంద్ర కార్యవర్గ సభ్యుడిగా నియమితుడయ్యాడు. వివేక్ వెంకట స్వామి 2023 అక్టోబరు 5న  బిజెపి మేనిఫెస్టో కమిటీ చైర్మన్‌గా నియమితుడై, బీజేపీ అధిష్టానం పట్ల అసంతృప్తితో ఉన్నఆయన బీజేపీ పార్టీకి రాజీనామా చేస్తూ నవంబరు 01న తన రాజీనామా లేఖని రాష్ట్ర అధ్యక్షుడు కిషన్ రెడ్డికి పంపించాడు.

 నిర్వహించిన పదవులు 
 15వ లోక్‌సభ పార్లమెంట్ సభ్యుడు 
 బొగ్గు, ఉక్కు కమిటీల సభ్యుడు
 భారతీయ పరిశ్రమ యొక్క సమాఖ్య (సిఐఐ), ఆంధ్రప్రదేశ్ చాప్టర్, (2006-2007) ల అధ్యక్షుడు
 తయారీదారుల సంఘం అధ్యక్షుడు
 విశాఖ పరిశ్రమ సంస్థల ప్రచార ఉపాధ్యక్షుడు
 హైదరాబాద్‌ క్రికెట్‌ అసోసియేషన్‌ (హెచ్‌సీఏ) అధ్యక్షుడు

 ఆస్తులు-కేసులు 

 2023 ఎన్నికల అఫిడివిట్ ప్రకారం ఆస్తులు 6,06,67,86,871 రూపాయలుగా ఉంది.
 ఇతనిపై 5 కేసులు ఉన్నాయి.

 మూలాలు 

వర్గం:జీవిస్తున్న ప్రజలు
వర్గం:15వ లోక్‌సభ సభ్యులు
వర్గం:1957 జననాలు
వర్గం:తెలంగాణ రాష్ట్ర సమితి రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:కరీంనగర్ జిల్లా రాజకీయ నాయకులు
వర్గం:పెద్దపల్లి జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
వర్గం:కరీంనగర్ జిల్లా పారిశ్రామికవేత్తలు
వర్గం:తెలంగాణ శాసన సభ్యులు (2023)